INSTRUKCIJE ZA AKTIVNOST 2 IZ KBT osnovni kurs

· fakultativna aktivnost za studente koji žele dodatni zadatak u svrhu dopunskog učenja/napredovanja, do 1. oktobra 2022. sa fidbekom
· ne boduje se dodatno
· rok za fidbek od strane nastavnika je 2 sedmice od termina kada pošaljete svoj rad 


CILJ: praktikovanje formulacije slučaja, tj. vežba prikupljanja, grupisanja i osmišljavanja podataka o osobi (klijentu) radi usmerenja za efikasan rad 
ZADATAK: Pogledajte film „The Hours“ (Sati). Film govori o dvema ženama koje se nose sa depresijom i čitaju „Mrs Dalloway“, roman književnice Virginie Woolf koja je izvršila suicid. Na osnovu elemenata koje se prikazuju u filmu:
a) napravite FS glavnih likova prema sledećim instrukcijama i odgovorite na pitanja 
b) odgovorite na pitanja pomoću kojih možete vežbati praktičnu primenu konstrukata koje ste učili tokom Osnovnog kursa KBT

a) Instukcije za analizu likova, formulacija slučaja

Izaberite jedan lik ili analizirajte sve glavne likove ponaosob - Virdžinija (Nikol Kidman), Klarisa (Meril Strip) i Laura (Džulijan Mur). Zamislite da je svaka od njih klijent koji se javlja na KBT terapiju. Na osnovu podataka iz filma, vašeg dosadašnjeg znanja i promišljanja, odgovorite na sledeć pitanja: 

· Kako se razvio ovaj problem/poremećaj kod osobe? 
· Koji životni događaji, iskustva i interakcije su značajni za osobu? 
· Koja su bazična uvjerenja osobe o sebi, svom svetu i drugim ljudima? 
· Kakve su njene pretpostavke, očekivanja, pravila i stavovi (posredujuća uverenja)? 
· Koje strategije je osoba koristila tokom života kako bi se nosila s tim negativnim uverenjima?
· Koje automatske misli, slike i ponašanja joj pomažu u održavanju problema/poremećaja? 
· Kako su uverenja koja je osoba razvila u intearakciji sa životnim situacijama dovela osobu do vulnerabilnosti na problem/poremećaj? 
· Što se trenutno događa u životu osobe i kako to osoba doživljava?
· Kada bi osoba bila vaš klijent, kako do sada opažate njene prednosti i snage za promenu, rad?
· Šta mislite da bi bile moguće prepreke/otpori u radu sa klijentom?
· Imate li ideju u mogućem planu tretmana? 
· Kako biste predstavili formulaciju slučaja transparetno samom klijentu (osobi, liku) iz uloge terapeuta?

b) Dodatna pitanja za analizu, vežba primene konstrukata KBT 
· Registrujte jedan ABC model na osnovu ponašanja osobe/lika iz filma
· Registrujte postoji li neki simptom stres (sekundarni problem)
· Navedite bar jednu kognitivnu distorziju koju primećujete (sa konkretnim tekstom koji osoba izgovara)
· Zabeležite nekoliko (bar 3) automatske misli koje ste prepoznali kod osobe.


[bookmark: _GoBack]Na kraju, navedite vaše utiske iz ove aktivnosti (šta vam se čini korisno, gde prepoznajete primenu stečenog znanja, šta vam je teško da odredite i slično). 
Ukoliko imate pitanja za nastavnika, slobodno ih zabeležite. 

Srećan rad i lep pozdrav, 

Snežana Tovilović 

25. maj 2022. 

	
